Omniva tänavuse üheksa kuu majandustulemused jäid alla 2021. aasta tulemustele, kontsern teenis kolme kvartaliga 700 000 eurot kahjumit.
#000003
Kontserni äritulud olid kokku 91 miljonit eurot, vähenedes võrreldes eelmise aasta sama perioodiga 16 protsenti. Tulud vähenesid kõigis teenuste gruppides, enim langesid rahvusvahelise transiiditeenuste tulud. Ärikulud olid kokku 91,7 miljonit eurot, vähenedes aastaga kolm protsenti.
#000004
Kontsern teenis üheksa kuuga 699 000 eurot ärikahjumit. Majandustulemust mõjutasid rahvusvaheliste teenuste mahtude langus, kasvavad kütuse- ja energiahinnad ning madalam tarbijate kindlustunne, märkis Omniva pressiteates.
#000005
Omniva teatas, et tulude vähenemise põhjuseks oli eelkõige Venemaa sissetungi Ukrainasse kuna rahvusvahelised teenused ja tulud olid valdavalt sõltuvad kriisipiirkonnast. Kulude vähendamiseks optimeeriti kanderinge ja põhivedusid ning värvati planeeritust vähem uusi töötjaid.
#000006
"Oleme rahvusvahelise transiiditeenuste äri tegevuses ümber orienteerunud ning keskendume uutele turgudele, kust loodame mahtude järkjärgulist taastumist," ütles Omniva juhatuse esimees Mart Mägi. "Pakkumaks kiiret ja keskkonnasõbralikku teenust laiendame ja uuendame oma pakiautomaadi ning postivõrgustikku üle Baltikumi ja investeerime uude tehnoloogiasse."
#000007
Sel ning järgmisel aastal paigaldab Omniva 267 pakiautomaati üle Baltikumi. Aasta algusest on Eestisse paigaldatud ligi 40 uut pakiautomaati. Uue teenusena algas augustis virtuaalse pakiväljastuse teenuse osutamine Eesti väikesaartele.
#000008
Tarmu Tammerk: valimiste kajastamisest ERR-is
#000016
Sõja 349. päev: Ukraina hinnangul kaotas Venemaa ööpäevas 1030 sõdurit
#000018
Saks: Venemaa suur pealetung käib juba mõnda aega
#000023
Psühhoterapeut: inimpsüühika kiireid lahendusi ei talu
#000027
"Pealtnägija": naiste elu Talibani võimu all on teel tagasi keskaega
#000033
Välisluureamet: Putini režiim püsib kindlalt, otsib uusi liitlasi ja usub, et Lääs väsib Ukrainas enne Venemaad
#000036